हिमेश रेशमिया
हिमेश रेशमिया (जन्म: 23 जुलाई 1973) एक गायक, संगीतकार, गीतकार, अभिनेता तथा फिल्म निर्माता हैं, जो प्रमुखतः हिन्दी फ़िल्मों में कार्यरत हैं। वर्ष 1998 में आयी प्यार किया तो डरना क्या से बॉलीवुड फिल्मों में एक संगीतकार के रूप में पदार्पण करने वाले हिमेश ने अगले कुछ वर्षों में हेलो ब्रदर (1999), कुरुक्षेत्र (2000), जोड़ी नम्बर वन (2001) और हमराज़ (2002) जैसी फिल्मों में संगीत दिया; हमराज़ के लिए उन्हें उनका पहला फ़िल्मफेयर नामांकन मिला था। इसके बाद 2003 में उन्होंने तेरे नाम फिल्म में संगीत दिया, जिसकी संगीत एल्बम उस वर्ष की सर्वाधिक बिकने वाली एल्बम थी, और इसके लिए उन्हें फ़िल्मफेयर, स्क्रीन तथा स्टार गिल्ड समेत कई पुरस्कारों के लिए नामांकन प्राप्त हुए। तेरे नाम ने उन्हें बॉलीवुड में एक सफल संगीतकार के रूप में स्थापित किया, और फिर 2004 में उन्होंने रन, टार्ज़न, ऐतराज़ और दिल मांगे मोर जैसी फिल्मों में संगीत दिया।
सनम तेरी कसम (1982 फ़िल्म)
सनम तेरी कसम 1982 में बनी हिन्दी भाषा की फ़िल्म है। इसका निर्देशन नरेन्द्र बेदी द्वारा किया गया। मुख्य कलाकार कमल हासन और रीना रॉय हैं। इस फिल्म का निर्माण रीना की बहन बरखा रॉय ने किया। यह फिल्म अपने सुपर हिट गाने, विशेष रूप से "निशा, निशा, निशा" के लिए भी जाना जाती है। अन्य गीत "शीशे के घरों में" और "कितने भी तू कर ले सितम" भी हिट थे। आर॰ डी॰ बर्मन को इस फिल्म में संगीत के लिये उनका पहला सर्वश्रेष्ठ संगीतकार का फिल्मफेअर पुरस्कार दिया गया था।